Animazioa: emakume bat, eguzkiaren agurra egiten.
Bideoa: gizon bat, eguzkiaren agurra egiten.
**Eguzkiaren agurra**, **eguzki agurra**, **eguzkia agurtzea** edo **eguzkiari egindako agurra** yogako jarrera sekuentzia bat da. 7 asana ditu, eta horietan 12 mugimendu egin behar dira. Mugimendu hauek giharrak luzatzea eta malgutasuna areagotzea bilatzen dute. Horrela, yoga klaseak askoz arinagoak eta seguruagoak izan daitezke. Honetarako erabili daiteke: Beroketa gisa (yoga saio baten hasieran) edo yoga praktika bat bezala. 

Sanskritoeran, eguzkiaren agurra sūrianamaskāra izenarekin ezagutzen da.

* Sūria: hinduismoan eguzkiaren jainkoa esan nahi du.
* Namah: posizio prostratuan makurtzea esan nahi du.
* Kāra: antzeztea esan nahi du.

Historia
--------

XX. mendearen erdialdeko yoga liburuetan, sekuentzia yogiko honek jatorri oso zaharra duela dioten baieztapen ugari aurkitu daitezke. Hala ere, ezinezkoa da antzinako yoga testuetan erreferentziaren bat aurkitzea.

Metodo zinetiko praktikoan oinarritutako postura sekuentzia hau, Bala Sahib politikari hinduaren XX. mendeko asmakuntza bat da. 1929an asmatu eta garatu zuen, hain zuzen ere, vyāya-n oinarrituta (borrokalari profesionalen praktika, masa muskularra eta malgutasuna garatzeko).

1937an lortu zuen ospea, Louise Morgan kazetari britainiarrak postura sekuentzia hauek ikasi zituenean. Morgan praktika honen azalpena idazteaz arduratu zen. Liburua hurrengo urtean (1938) argitaratu zuen J. M. Dent & Sonsek, Bala Sahiben fondoekin ordainduta: *The Ten Point Way to Health*.

Bigarren Mundu Gerra amaitu ondoren, sekuentzia hau Estatu Batuetara zabaldu zen eta ondoren Mendebaldera. Gaur egun, Bala Sahib-en Sūria namaskār-a, antzinako borrokalarien yoga sekuentzia gogokoena da: gorputza eta pisua mantentzeko metodo segurutzat balio diete.

Praktika
--------

Praktikaren oinarri fisikoak, hamabi asana konbinatzen ditu modu dinamikoan egindako sekuentzia batean. Asana hauek, txandaka bizkarrezurra aurrerantz eta atzerantz luzatzeko moduan ordenatuta daude.

Modu arruntean egiten denean, asana bakoitza inhalazio eta exhalazioarekin burutu behar da (seigarren asana izan ezik, bertan arnasa eten behar da). Praktika hau, zutik eta oinak elkartuta hasten da. Aurpegia ekialderantz begira eta eskuak bularreko erdialdean elkartuta egon behar dira. Eguzkiarekiko begirunezko jarrera eduki behar da, arnasa sakon hartzen den bitartean.

Mantrak eta txakrak
-------------------

| Ordena | Asana | Arnasketa | Iturria | Mantra | Txakra |
| --- | --- | --- | --- | --- | --- |
| 1 | Pranamasana | exhalatu | *om hrām* | *om mitrāya namaḥ* | Anahata (bihotza) berdea |
| 2 | Hasta uttanasana | inhalatu | *om hrīm* | *om ravaye namaḥ* | Vishuddha (eztarria) urdina |
| 3 | Padahastasana | exhalatu | *om hrūm* | *om sūryāya namaḥ* | Muladhara (bizkarrezurra amaitzean) gorria |
| 4 | Ashwa sanchalanasana | inhalatu | *om hraim* | *om bhānave namaḥ* | Ájna (hirugarren begia) indigoa |
| 5 | Chaturanga dandasana | exhalatu | *om hraum* | *om khagāya namaḥ* | Vishuddha (eztarria) urdina |
| 6 | Ashtanga namaskara | eten | *om hraḥ* | *om puṣṇe namaḥ* | Manipura (zilborra) horia |
| 7 | Bhujangasana | inhalatu | *om hrām* | *om hiraṇya garbhāya namaḥ* | Swadhisthana laranja |
| 8 | Chaturanga dandasana | exhalatu | *om hrīm* | *om marīcaye namaḥ* | Vishuddha (eztarria) urdina |
| 9 | Ashwa sanchalanasana | inhalatu | *om hrūm* | *om ādityāya namaḥ* | Ájna (hirugarren begia) indigoa |
| 10 | Padahastasana | exhalatu | *om hraim* | *om savitre namaḥ* | Swadhisthana laranja |
| 11 | Hasta uttanasana | inhalatu | *om hraum* | *om arkāya namaḥ* | Vishuddha (eztarria) urdina |
| 12 | Pranamasana | exhalatu | *om hraḥ* | *om bhāskarāya namaḥ* | Anahata (bihotza) berdea |

Erreferentziak
--------------

1. ↑   **(Gaztelaniaz)** «Saludo al sol en yoga ¿Qué es y qué beneficios tiene?» *Apta Vital Sport* (Noiz kontsultatua: 2021-05-10).
2. ↑   **(Gaztelaniaz)** González, Alma.  (2017-12-09). «Surya Namaskar, el saludo al Sol» *Wipeout Surf Magazine* (Noiz kontsultatua: 2021-05-10).
3. ↑   **(Gaztelaniaz)** Liencres, Por Lucia.  (2018-04-24). «Cómo hacer el saludo al sol» *Lucía Liencres* (Noiz kontsultatua: 2021-05-10).
4. ↑     *El Saludo al Sol paso a paso. Yoga para principiantes.*  (Noiz kontsultatua: 2021-05-10).
5. ↑   «El saludo al sol explicado paso a paso» *Xuan Lan Yoga* 2020-10-09 (Noiz kontsultatua: 2021-05-10).

Kanpo estekak
-------------

* **(Ingelesez)**  *Yoga in Modern India.*  2004-09-19 ISBN 978-0-691-11874-1. (Noiz kontsultatua: 2021-05-10).

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1139357
* Commonscat Multimedia: Surya Namaskar

---

 |

* Wd Datuak: Q1139357
* Commonscat Multimedia: Surya Namaskar